七言傷大和上
作者：法進
朝代：唐

paragraphs: 大師慈育契圓空，遠邁傳燈照海東。
度物草（寸）籌盈石室，散流佛戒紹遺蹤。
化畢分身歸淨國，娑婆誰復爲驗龍？
（驗龍，汪向榮校注本《唐大和上東征傳》據日本觀智院本改爲「驅龍」。
）（按詩題下原署「傳燈賢大法師大僧都沙門釋法進」十四字。
詩亦見《唐大和上東征傳》。
又按鑒真亡後，唐高鶴林亦曾作五言詩一首以悼之，詩亦載《唐大和尚東征傳》。
高爲唐肅宗、代宗朝人，官都虞候冠軍大將軍試太常卿上柱國，因出使日本國，欲順訪東渡僧鑒真，至則鑒真已先亡故，詩蓋寄懷傷之意也。
上野河世寧已收入《全唐詩逸》，兹不再錄。
）。